OR-BCP ขึ้นราคาน้ำมันทุกชนิด 50 สต. เว้น E85 เพิ่ม 30 สต. มีผลพรุ่งนี้
ปตท.-บางจาก ปรับขึ้นราคาน้ำมันทุกชนิดลิตรละ 50 สต. เว้น E85 เพิ่ม 30 สต. มีผลพรุ่งนี้ (26 ส.ค.64)
25 ส.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันเบนซินและแก๊สโซฮอล์ทุกชนิดลิตรละ 0.50 บาท ส่วน E85 ปรับขึ้นลิตรละ 0.30 บาท มีผลตั้งแต่เวลา 05.00 น. วันพรุ่งนี้ (26 ส.ค.64) เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 36.66 บาท, แก๊สโซฮอล์ 95 ลิตรละ 29.25 บาท, แก๊สโซฮอล์ 91 ลิตรละ 28.98 บาท, E20 ลิตรละ 27.74 บาท และ E85 ลิตรละ 22.44 บาท ส่วนดีเซล B7 อยู่ที่ลิตรละ 28.79 บาท, B10 ลิตรละ 25.79 บาท และ B20 ลิตรละ 25.54 บาท